- Efterforskningen er ved at være tilendebragt. Sådan lyder det mandag fra Nordjyllands Politi svicepolitiinspektør, Frank Olsen, der siden februar har stået som efterforskningsleder af drabet på den 22-årige sygeplejerskestuderende Mia Skadhauge Stevn. Hun forsvandt efter en bytur i Jomfru Ane Gade 6. februar. Fire dage senere blev hun fundet dræbt i Dronninglund Storskov. - Vi forventer at overlevere sagen om senest to måneder, lyder det fra Frank Olsen, der ikke afslører yderligere detaljer om efterforskningen. 36-årig sidder fængslet To 36-årige mænd blev bare tre dage efter forbrydelsen sigtet for drab. Siden er den ene blevet løsladt og renset for mistanke - og har således ikke noget med drabet på hende at gøre. Den anden anholdte og sigtede er fortsat fængslet. I forbindelse med anholdelsen kom det frem, at han nægtede sig skyldig i sigtelsen. Siden har der ikke været nyt om, hvordan den fængslede stiller sig til skyldsspørgsmålet. Når politiet har afleveret deres rapport til juristerne i anklagemyndigheden, skal sagen berammes - det vil sige, at der skrives et anklageskrift og sættes dato på, hvornår sagen skal for retten. Vicepolitiinspektør Frank Olsen regner med, at der falder dom til foråret.

Referat:
Politiets efterforskning af drabet på Mia Skadhauge Stevn er ved at nå sin afslutning. Der forventes dom i sagen i foråret 2023.